CELEX: 32022D0796
Language: da
Date: 2022-05-12 00:00:00
Title: Kommissionens afgørelse (EU) 2022/796 af 12. maj 2022 om godkendelse på Den Europæiske Unions vegne af en ændring af bilag XVIII til aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side

20.5.2022   
               
               
                  DA
               
               
                  Den Europæiske Unions Tidende
               
               
                  L 141/111
               
            
         KOMMISSIONENS AFGØRELSE (EU) 2022/796
         af 12. maj 2022
         om godkendelse på Den Europæiske Unions vegne af en ændring af bilag XVIII til aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets afgørelse 2012/734/EU af 25. juni 2012 om undertegnelse på Den Europæiske Unions vegne af aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side og om midlertidig anvendelse af aftalens del IV vedrørende handelsrelaterede anliggender (1), særlig artikel 4, og
         ud fra følgende betragtninger:
         
                     (1)
                  
                  
                     Aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side er endnu ikke trådt i kraft.
                  
               
                     (2)
                  
                  
                     I henhold til aftalens artikel 353, stk. 4, kan aftalens del IV vedrørende handelsrelaterede anliggender dog anvendes midlertidigt. Aftalens del IV er derfor blevet anvendt midlertidigt siden den 1. august 2013 for så vidt angår Honduras, Nicaragua og Panama, siden den 1. oktober 2013 for så vidt angår El Salvador og siden den 1. december 2013 for så vidt angår Guatemala.
                  
               
                     (3)
                  
                  
                     Ifølge aftalens artikel 247 er det muligt at opføre nye geografiske betegnelser på listen i aftalens bilag XVIII (»Beskyttede geografiske betegnelser«), efter at have afsluttet indsigelsesproceduren og efter afsluttet undersøgelse foretaget af de kompetente nationale eller regionale myndigheder i overensstemmelse med de relevante regler og procedurer for Associeringsrådet.
                  
               
                     (4)
                  
                  
                     Costa Rica har forelagt Unionen en anmodning om at føje en ny geografisk betegnelse til del B i bilag XVIII til aftalen. Unionen har afsluttet indsigelsesproceduren og undersøgelsen af denne nye geografisk betegnelse.
                  
               
                     (5)
                  
                  
                     El Salvador har forelagt Unionen en anmodning om at føje ti nye geografiske betegnelser til del B i bilag XVIII til aftalen. Unionen har afsluttet indsigelsesproceduren og undersøgelsen af disse nye geografiske betegnelser.
                  
               
                     (6)
                  
                  
                     I medfør af aftalens artikel 6 har Associeringsrådet som oprettet i medfør af aftalens artikel 4 beføjelser til at ændre listen over beskyttede geografiske betegnelser i bilag XVIII til aftalen.
                  
               
                     (7)
                  
                  
                     I henhold til aftalens artikel 274 nedsættes der et underudvalg vedrørende intellektuel ejendom, som kan anbefale ændringer af listen over geografiske betegnelser i bilag XVIII til aftalen med henblik på godkendelse i Associeringsrådet.
                  
               
                     (8)
                  
                  
                     Den 13. juni 2022 vurderede Underudvalget vedrørende Intellektuel Ejendom oplysningerne vedrørende Costa Rica og El Salvadors nye geografiske betegnelser og anbefalede Associeringsrådet at ændre del B i bilag XVIII til aftalen.
                  
               
                     (9)
                  
                  
                     Del B i bilag XVIII til aftalen bør derfor ændres, og ændringerne bør godkendes på Unionens vegne —
                  
               BESTEMT FØLGENDE:
         
            Artikel 1
            De ændringer af del B i bilag XVIII til aftalen, der er indeholdt i udkastet til Associeringsrådets afgørelse, godkendes herved på Unionens vegne.
            Udkastet til Associeringsrådets afgørelse er knyttet til nærværende afgørelse.
         
         
            Artikel 2
            Unionens repræsentant i Associeringsrådet bemyndiges til at godkende Associeringsrådets afgørelse på vegne af Unionen.
         
         
            Artikel 3
            Denne afgørelse offentliggøres i Den Europæiske Unions Tidende.
            Associeringsrådets afgørelse offentliggøres efter vedtagelsen i Den Europæiske Unions Tidende.
         
         
            Udfærdiget i Bruxelles, den 12. maj 2022.
            
               
                  På Kommissionens vegne
               
               Janusz WOJCIECHOWSKI
               
                  Medlem af Kommissionen
               
            
         
         
            (1)  EUT L 346 af 15.12.2012, s. 1.
      
      
         
            BILAG
            
               
                  UDKAST TIL AFGØRELSE Nr. […]/2022 TRUFFET AF ASSOCIERINGSRÅDET EU-MELLEMAMERIKA
                  om ændring af bilag XVIII (»Beskyttede geografiske betegnelser«) til aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side
                  ASSOCIERINGSRÅDET EU-MELLEMAMERIKA HAR —
                  under henvisning til aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side, særlig artikel 247, og
                  ud fra følgende betragtninger:
                  
                              (1)
                           
                           
                              Aftalen om oprettelse af en associering mellem Den Europæiske Union og dens medlemsstater på den ene side og Mellemamerika på den anden side (»herefter benævnt »aftalen«) (1) er blevet anvendt midlertidigt siden den 1. august 2013 for så vidt angår Honduras, Nicaragua og Panama, siden den 1. oktober 2013 for så vidt angår El Salvador og siden den 1. december 2013 for så vidt angår Guatemala.
                           
                        
                              (2)
                           
                           
                              Ifølge aftalens artikel 247 er det muligt at opføre nye geografiske betegnelser på listen i aftalens bilag XVIII (»Beskyttede geografiske betegnelser«), efter at have afsluttet indsigelsesproceduren og efter afsluttet undersøgelse foretaget af de kompetente nationale eller regionale myndigheder i overensstemmelse med de relevante regler og procedurer for Associeringsrådet.
                           
                        
                              (3)
                           
                           
                              Den 2. juli 2020 forelagde Costa Rica i medfør af aftalens artikel 247 Unionen sin anmodning om at føje en ny geografisk betegnelse til bilag XVIII (Beskyttede geografiske betegnelser) til aftalen. Unionen har afsluttet undersøgelsen og indsigelsesproceduren for Costa Ricas nye geografiske betegnelse som offentliggjort den 6. december 2021 (2).
                           
                        
                              (4)
                           
                           
                              Den 7. juni 2021 forelagde El Salvador i medfør af aftalens artikel 247 Unionen sin anmodning om at føje ti nye geografiske betegnelser til bilag XVIII (Beskyttede geografiske betegnelser) til aftalen. Unionen har afsluttet undersøgelsen og indsigelsesproceduren for El Salvadors nye geografiske betegnelser som offentliggjort den 28. december 2021 (3).
                           
                        
                              (5)
                           
                           
                              På et møde mellem EU og parterne fra Mellemamerika den 13. juni 2022 besluttede Underudvalget vedrørende Intellektuel Ejendom i henhold til aftalens artikel 274, stk. 2, efter forudgående vurdering af oplysningerne vedrørende Costa Ricas og El Salvadors nye geografiske betegnelser, at anbefale Associeringsrådet at ændre i bilag XVIII til aftalen.
                           
                        
                              (6)
                           
                           
                              Associeringsrådet har beføjelse til at træffe afgørelse ved gensidig aftale, jf. artikel 11 i dets forretningsorden.
                           
                        
                              (7)
                           
                           
                              Bilag XVIII til aftalen bør derfor ændres som angivet i nærværende afgørelse —
                           
                        BESTEMT FØLGENDE:
                  
                     Artikel 1
                     I tabellen i del B i bilag XVIII »Beskyttede geografiske betegnelser« til aftalen, som fastsat ved afgørelse nr. 5/2014 truffet af Associeringsrådet EU-Mellemamerika indsættes teksten i bilaget til denne afgørelse (4).
                  
                  
                     Artikel 2
                     Denne afgørelse, der er udfærdiget i to eksemplarer, undertegnes af repræsentanter for Associeringsrådet EU-Mellemamerika, som er bemyndiget til at handle på parternes vegne med henblik på ændring af aftalen.
                     Denne afgørelse får virkning fra datoen for den sidste undertegnelse.
                     Denne afgørelse træder i kraft på dagen for vedtagelsen.
                  
                  
                     Udfærdiget i
                     
                        
                           På Handelsudvalgets vegne
                        
                        
                           Leder af EU's delegation
                        
                     
                     
                        
                           Leder af Mellemamerikas delegation
                        
                     
                  
               
            
            
               (1)  EUT L 346 af 15.12.2012, s. 3.
            
               (2)  MEDDELELSE — OFFENTLIG HØRING— Geografiske betegnelser fra Costa Rica, der ønskes beskyttet som geografiske betegnelser i Den Europæiske Union (EUT C 489 af 6.12.2021, s. 10).
            
               (3)  MEDDELELSE — OFFENTLIG HØRING — Geografiske betegnelser fra El Salvador, der ønskes beskyttet som geografiske betegnelser i Den Europæiske Union (EUT C 522 af 28.12.2021, s. 20) og Berigtigelse til MEDDELELSE — OFFENTLIG HØRING — Geografiske betegnelser fra El Salvador, der ønskes beskyttet som geografiske betegnelser i Den Europæiske Union (EUT C 30 af 20.1.2022, s. 2).
            
               (4)  Afgørelse nr. 5/2014 vedtaget af Associeringsrådet EU-Mellemamerika af 7. november 2014 om de geografiske betegnelser, der skal medtages i bilag XVIII til aftalen (EUT L 196 af 24.7.2015, s. 59).
         
      
      
         
            BILAG
            
                        Land
                     
                     
                        Betegnelse
                     
                     
                        Produkt
                     
                  
                        Costa Rica
                     
                     
                        Tarrazú
                     
                     
                        Kaffe
                     
                  
                        El Salvador
                     
                     
                        Café Alotepec
                     
                     
                        Kaffe
                     
                  
                        El Salvador
                     
                     
                        Café Bálsamo Quezaltepec
                     
                     
                        Kaffe
                     
                  
                        El Salvador
                     
                     
                        Café Cacahuatique
                     
                     
                        Kaffe
                     
                  
                        El Salvador
                     
                     
                        Café Chichontepec
                     
                     
                        Kaffe
                     
                  
                        El Salvador
                     
                     
                        Café Tecapa Chinameca
                     
                     
                        Kaffe
                     
                  
                        El Salvador
                     
                     
                        Camarón Bahía de Jiquilisco
                     
                     
                        Rejer
                     
                  
                        El Salvador
                     
                     
                        Chaparro
                     
                     
                        Kornbaseret destilleret spiritus
                     
                  
                        El Salvador
                     
                     
                        Jocote Barón Rojo San Lorenzo
                     
                     
                        Frisk frugt
                     
                  
                        El Salvador
                     
                     
                        Loroco San Lorenzo
                     
                     
                        Frisk grøntsag
                     
                  
                        El Salvador
                     
                     
                        Pupusa de Arroz de Olocuilta
                     
                     
                        Tykt pandebagt fladbrød (tortilla) fremstillet af ris